**ΟΔΗΓΙΕΣ & ΔΙΕΥΚΡΙΝΗΣΕΙΣ**

*Για τη συμπλήρωση της Αίτησης συμμετοχής στη Σχολή Προπονητών TAEKWONDO (ITF) Γ΄Κατηγορίας*

1. Η αίτηση πρέπει να κατατεθεί ή να αποσταλεί συμπληρωμένη με όλα τα επισυναπτόμενα δικαιολογητικά στη Γενική Γραμματεία Αθλητισμού, στην παρακάτω Ταχυδρομική Διεύθυνση:

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ

*Γραφείο 106 (Με σημείωση: Για Σχολή προπονητών TAEKWON-DO ITF).*

Ανδρέα Παπανδρέου 37

Τ.Κ. 15180 ΜΑΡΟΥΣΙ

*(Κτήριο Υπουργείου Παιδείας)*

1. Η προθεσμία υποβολής των αιτήσεων των υποψηφίων σπουδαστών είναι αποκλειστικά το διάστημα από 11/10/2018 έως 26/10/2018. Όλα τα δικαιολογητικά μαζί με την αίτηση θα πρέπει να αποσταλούν εντός της συγκεκριμένης προθεσμίας.
2. Οι πτυχιούχοι ΑΕΙ δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως την 31η Δεκεμβρίου 2018, ήτοι γεννηθείς το 1997 και πριν.
4. Ενδεικτική ημερομηνία τυπικής έναρξης της Σχολής (έναρξη των μαθημάτων) είναι η 15/12/2018. Τα μαθήματα θα πραγματοποιούνται κυρίως Σαββατοκύριακα.Θα ακολουθήσει ανακοίνωση με αναλυτική αναφορά στο Πρόγραμμα Σπουδών και τις ημερομηνίες, τις ώρες και τον τόπο διεξαγωγής των μαθημάτων.
5. Η Ιατρική Βεβαίωση χορηγείται από Δημόσιο Νοσοκομείο ή Ιδιώτη Ιατρό (Παθολόγο ή Γενικής Ιατρικής). Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).
6. Το παράβολο του ποσού των 250,00 ευρώ θα πρέπει να κατατεθεί στον λογαριασμό της Α.Ο.Τ.Ε (Εθνική τράπεζα 223/296214-49) πριν την έναρξη της συγκεκριμένης Σχολής και να αποσταλεί με φαξ ή email στην γραμματεία της Ομοσπονδίας.
7. Για περισσότερες πληροφορίες παρακαλούμε επικοινωνείτε με τις γραμματείς της Σχολής στο 213 1316432 (Στυλιανή Κουλουριδάκη) και 213 1316423 (Μαρία Τσαβλή).